CELEX: 62007CJ0233
Language: lt
Date: 2008-05-08
Title: 2008 m. gegužės 8 d. Teisingumo Teismo (septintoji kolegija) sprendimas. # Europos Bendrijų Komisija prieš Portugalijos Respubliką. # Valstybės įsipareigojimų neįvykdymas - Aplinka - Direktyva 91/271/EEB - Miesto nuotekų valymas - Sprendimas 2001/720/EB - Išimtis, susijusi su iš Estorilio pakrantės aglomeracijos ištekėjusių miesto nuotekų valymu - Šio sprendimo 2, 3 ir 5 straipsnių pažeidimas. # Byla C-233/07.

2008 m. gegužės 8 d. Teisingumo Teismo (septintoji kolegija) sprendimas Komisija prieš Portugaliją
      (Byla C‑233/07)
      „Valstybės įsipareigojimų neįvykdymas – Aplinka − Direktyva 91/271/EEB − Miesto nuotekų valymas – Sprendimas 2001/720/EB − Išimtis, susijusi su iš Estorilio pakrantės aglomeracijos ištekėjusių miesto nuotekų valymu − Šio
         sprendimo 2, 3 ir 5 straipsnių pažeidimas“
      
      1.                     Ieškinys dėl įsipareigojimų neįvykdymo – Teisingumo Teismo atliekamas pagrįstumo nagrinėjimas – Padėtis, į kurią reikia atsižvelgti
            – Padėtis pagrįstoje nuomonėje nustatyto termino pabaigoje (EB 226 straipsnis) (žr. 31 punktą)
      2.                     Valstybės narės – Įsipareigojimai – Įsipareigojimų neįvykdymas –Techniniais sunkumais pagrįstas pateisinimas – Nepriimtinumas
            (EB 226 straipsnis) (žr. 33 punktą)
      3.                     Aplinka – Miesto nuotekų valymas – Direktyva 91/271 – Nukrypti leidžiančios nuostatos (Tarybos direktyva 91/271; Komisijos
            sprendimo 2001/720 2, 3 ir 5 straipsniai) (žr. 41, 47–56 punktus)
      Dalykas 
      
         
               Valstybės įsipareigojimų neįvykdymas – 2001 m. spalio 8 d. Komisijos sprendimo, suteikiančio Portugalijai išimtį, susijusią
                  su iš Estorilio pakrantės aglomeracijos ištekėjusių miesto nuotekų valymu (OL L 269, p. 14) 2, 3 ir 5 straipsnių pažeidimas
               
            Rezoliucinė dalis 
      1.      Portugalijos Respublika
      –        per maudymosi sezoną netaikiusi iš Estorilio pakrantės aglomeracijos ištekėjusioms miesto nuotekoms, prieš jas išleidžiant
         į jūrą, bent jau pažangaus pirminio valymo ir dezinfekavimo pagal 2001 m. spalio 8 d. Komisijos sprendimo, suteikiančio Portugalijai
         išimtį, susijusią su iš Estorilio pakrantės aglomeracijos ištekėjusių miesto nuotekų valymu, 2 straipsnį,
      
      –        ne maudymosi sezono metu netaikiusi iš šios aglomeracijos ištekėjusioms miesto nuotekoms, prieš jas išleidžiant, bent jau
         pirminio valymo pagal šio sprendimo 3 straipsnį,
      
      –        leidusi, jog iš šios aglomeracijos ištekėjusios miesto nuotekos kenktų aplinkai, 
      neįvykdė įsipareigojimų pagal šio sprendimo 2, 3 ir 5 straipsnius. 
      2.      Priteisti iš Portugalijos Respublikos bylinėjimosi išlaidas.